Publication: Magyar Közlöny
Issue: MK-2003-55 (Year: 2003, Number: 55)
Era: 1990-2004
Section: veszélyeztetettségben történik. A hadköteles katonák szolgálati viszonyáról az 1996. évi XLIV. törvény szól. Ennek
Paragraph Index: 209

veszélyeztetettségben történik. A hadköteles katonák szolgálati viszonyáról az 1996. évi XLIV. törvény szól. Ennek értelmében a katonai szolgálat ideje alatt szolgálatteljesítésre kerül sor.” (ABH 1997, 67, 69—70.) Ugyanakkor a Kjt. 87. § (2) bekezdés c) pontja azoknak a közalkalmazottaknak, akik a közalkalmazotti jogviszony létesítését megelõzõen töltötték kötelezõ sor-, illetve tartalékos katonai szolgálatukat, e katonai szolgálat teljesítésének idõtartamát a közalkalmazotti jogviszonyban töltött idõ számításánál nem veszi figyelembe. 2003/55. szám Az Alkotmánybíróság a már többször idézett 6/1997. (II. 7.) AB határozatában — a munkaviszonyban töltött idõ szempontjából — a csoportképzés során összehasonlíthatónak tekintette azokat a munkavállalókat, akiket nem terhelt kötelezõ katonai szolgálat, azokkal a munkavállalókkal, akik e kötelezettségüket teljesítették. Vizsgálata során az Alkotmánybíróság megállapította, hogy „...a katonai szolgálatot teljesített hadkötelesek mint munkavállalók hátrányos helyzetbe kerülnek azokhoz képest, akiket hasonló alkotmányos kötelezettség nem terhel vagy katonai szolgálatot bármely okból nem kellett teljesíteniük. Az alkotmányos kötelezettség teljesítése és emiatt az elvben szerezhetõ, munkaviszonyban töltött idõ korlátozott volta a fentiek szerint olyan súlyú egyéni szempont a katonai szolgálatot teljesített hadköteles személyek mint munkavállalók esetében, amelyet különös tisztelettel és körültekintéssel, fokozott mértékû figyelembevétellel kell mérlegelni a jogosultságok és a kedvezmények elosztásakor.” (ABH 1997, 67, 70.) Az Alkotmánybíróság fenti határozatában elvi éllel kifejtette továbbá, hogy „[a] törvényhozónak gondoskodnia kell arról, hogy az alkotmányos kötelezettség teljesítése ne okozzon hátrányos munkavállalói helyzetet, függetlenül attól is, hogy a kötelezõ katonai szolgálat teljesítése elõtt vagy alatt a katonai szolgálatra kötelezett személy munkaviszonyban vagy azzal egy tekintet alá esõ más jogviszonyban állt-e.” (ABH 1997, 67, 70.) Az Alkotmánybíróság a fentiek alapján megállapította, hogy az alkotmányos kötelezettség teljesítése szempontjából azonos szabályozási körbe tartoznak mindazok a közalkalmazottak, akik akár a közalkalmazotti jogviszony létesítését megelõzõen vagy akár azt követõen töltötték le kötelezõ katonai szolgálatukat. Megállapította továbbá, hogy a jogalkotó a jogalanyok között alkotmányos indok nélkül tett különbséget, mely alkotmányellenességet eredményez. Ugyanakkor az Alkotmánybíróság a vizsgált rendelkezés megsemmisítését mellõzte, mivel az Alkotmánybíróság

Source: https://magyarkozlony.hu/hivatalos-lapok/d2ba72c2fd32cc7374802194c01abcb63028e1e5/dokumentumok/99d1dece22050bc12460f6fbaf5c6e0e6b75c2b1/letoltes